**פרויקט WEB חלק ב' - TeacherFinder**

כפי שהוצג בחלק א', בחרתי להקים אתר WEB לאיתור מורים פרטיים "TeacherFinder" לפי איזור גיאוגרפי, מקצוע למידה נבחר וטווח מחירים. מטרת האתר היא תיווך מורים פרטיים עבור התלמידים לפי דרישותיהם למול יכולות ודירוג מתעדכן של המורים המוצעים בהתאם לחוויית הלקוח משירותם.

1. **יצירת עמודים - HTML:**

בהתאם לתחזית שהוצגה בחלק א' יצרתי סה"כ 9 עמודי HTML בעיצוב זהה לעיצוב הראשוני - התחברות, הרשמה, בחירת פרופיל, יצירת פרופיל מורה, יצירת פרופיל תלמיד, דף הבית, המורים שלי, חיפוש מורים ותוצאות חיפוש.

* בכלל העמודים נעשה שימוש בHeaders קבועים באופן גנרי כמה שיתאפשר.
* בכל עמוד בצד ימין יש Navbar המנווט בין העמודים ומותאם לכל עמוד לפי צרכו העסקי של העמוד, לכל אופציית ניווט מצורף סמל מתאים לאופייה.
* בראש כל עמוד בצד שמאל מופיע Logo ייחודי של החברה בעיצוב אישי.
* בראש כל עמוד באמצע מודגש בין חצים באיזה עמוד אנו נמצאים ומה מהותו.
* בעמוד "חיפוש מורים" יצרתי Slider רספונסיבי לקביעת עלות בשקלים עבור שעת שיעור (בהתאם לתכנון בעיצוב הראשוני בחלק א').
* בעמוד "המורים שלי" יצרתי Stars Rate רספונסיבי בדמות שורת כוכבים (בהתאם לתכנון בעיצוב הראשוני בחלק א').

1. **עיצוב העמודים - CSS:**בכלל עמודי האתר ישנו עיצוב בצבעי תכלת ולבן כפי שתוכנן, בכל העמודים יש שימוש אחיד בגופן ובצבעים שנבחרו. עיצוב העמודים, איסוף המידע ונראות האפליקציה עוצבו בראייה עסקית בהתאם למשתמשים הייעודיים עבורו (מורים/תלמידים).

* אנימציות - יצרתי אנימציה ייחודית (Find My Teacher) המופיעה בעמוד ההתחברות, הרשמה, יצירת פרופיל מורה ויצירת פרופיל תלמיד. בעת מעבר עם העכבר על האנימציה היא תזוז ותסתובב בצורה שתדגיש אותה (הדגשה שיווקית).
* בעיצוב האתר נעשה שימוש בכ-7 תמונות שונות סה"כ שמשולבות באופן אינטואיטיבי ושיווקי בעמודים המתאימים להם.
* העמודים מעוצבים בצורה רספונסיבית כך שאם נקטין את העמוד נוכל להמשיך להשתמש בשירות האתר.
* נעשה עיצוב מותאם לכפתורי הניווט באפליקציה באופן זהה לתכנון בחלק א' ובאופן גנרי ואחיד.

1. **מימוש דינאמי של האתר JavaScript:**

* פונקציית התאמת סיסמאות ()Checkfunction - בעמוד ההרשמה יצרתי פונקציה שבודקת את התאמת שדה "סיסמה" לשדה "הזנת סיסמה בשנית", כאשר הסיסמאות לא תואמות יופיע כיתוב באדום "No Matching!" וכאשר הסיסמאות זהות יופיע כיתוב בירוק "Matching!".
* פונקציית הצגת סיסמה ()ShowPassfunction - בעמוד ההתחברות יצרתי פונקציה שממירה את הסיסמה המוסתרת לאותיות ומספרים בהתאם להזנת המשתמש בעזרת תיבת "Show Password".
* פונקציות ולידציה ()validateSignup, ()validateCreateTeacher, ()validateLogin , ()validateCreateStudent - בעמודים הרשמה, יצירת משתמש, יצירת פרופיל מורה/תלמיד ישנן ולידציות שלא נאכפות לשדה Required לכן נדרש שימוש בפונקציות ייעודיות לאכוף מקרי קצה אלו בהתאם לצורך העסקי של האתר.

1. **מימוש פונקציונאליות של השירות בצד לקוח:**כפי שצוין בסעיף 3, יצרתי פונקציות ולידציה ייעודיות למקרי קצה ספציפיים. נוצרו מספר טפסי קלט מהלקוח כגון: הרשמה, יצירת משתמש, יצירת פרופילים (מורה/תלמיד), חיפוש מורים ודירוג מורים.